ᱞᱚᱠᱷᱤᱥᱚᱨᱟᱭ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ

ᱞᱚᱠᱷᱤᱥᱚᱨᱟᱭ ᱡᱚᱸᱠᱥᱚᱱ ᱡᱟᱦᱟᱸ ᱫᱚ ᱞᱚᱠᱤᱥᱚᱨᱟᱭ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱳᱰ ᱫᱚ LKR ᱦᱚᱸᱠᱚ ᱢᱮᱛᱟᱜᱼᱟ, ᱱᱚᱣᱟ ᱫᱚ ᱥᱟᱢᱟᱝ ᱛᱟᱞᱢᱟ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱢᱩᱬ ᱨᱮᱞᱣᱮ ᱡᱚᱸᱠᱥᱚᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱞᱚᱠᱷᱤᱥᱚᱨᱟᱭ ᱫᱚ ᱢᱩᱜᱚᱞᱥᱚᱨᱟᱭ-ᱯᱟᱴᱱᱟ ᱰᱟᱦᱟᱨ ᱞᱮᱠᱟᱛᱮ ᱫᱤᱞᱞᱤ-ᱠᱚᱞᱠᱟᱛᱟ ᱢᱩᱬ ᱞᱟᱭᱤᱱ ᱤᱫᱤ ᱛᱮ ᱥᱤᱧᱚᱛ ᱨᱮᱱᱟᱜ ᱢᱟᱦᱟᱱᱚᱜᱚᱨ ᱴᱚᱴᱷᱟ ᱠᱷᱚᱱ ᱡᱚᱲᱟᱣ ᱟᱠᱟᱱᱟ, ᱱᱚᱣᱟ ᱫᱚ ᱱᱟᱜᱟᱢᱤᱭᱟᱹ ᱜᱨᱮᱸᱰ ᱴᱨᱟᱸᱠ ᱨᱚᱰ ᱥᱟᱶ ᱪᱟᱞᱟᱜᱼᱟ ᱾

ᱞᱟᱭᱤᱱ ᱟᱨ ᱴᱷᱟᱶ
ᱠᱤᱭᱩᱞ ᱜᱟᱰᱟ ᱫᱷᱟᱨᱮ ᱨᱮ ᱢᱮᱱᱟᱜ ᱞᱚᱠᱷᱤᱥᱚᱨᱟᱭ ᱡᱚᱸᱠᱥᱚᱱ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱵᱤᱦᱟᱨ ᱨᱮ ᱞᱚᱠᱷᱤᱥᱚᱨᱟᱭ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱨᱮ ᱠᱟᱹᱢᱤᱭᱟ ᱾ ᱨᱮᱞ ᱟᱨ ᱥᱚᱲᱚᱠ ᱫᱚ ᱱᱚᱣᱟ ᱴᱚᱴᱷᱟ ᱨᱮ ᱦᱤᱡᱩᱜ ᱥᱮᱱᱚᱜ ᱨᱮᱱᱟᱜ ᱢᱩᱬ ᱦᱚᱨ ᱠᱟᱱᱟ ᱾ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱨᱮ ᱥᱟᱦᱮᱵᱽᱜᱚᱸᱡᱽ ᱞᱩᱯ ᱞᱩᱯ ᱞᱟᱭᱤᱱ ᱥᱟᱶ ᱫᱟᱱᱟᱯᱩᱨ ᱠᱷᱚᱸᱰ ᱨᱮᱱᱟᱜ ᱢᱩᱬ ᱞᱟᱭᱤᱱ ᱢᱮᱱᱟᱜᱼᱟ ᱾ ᱢᱩᱬ ᱞᱟᱭᱤᱱ ᱫᱚ ᱠᱤᱭᱩᱞ ᱡᱚᱸᱠᱥᱚᱱ ᱟᱨ ᱞᱚᱠᱷᱤᱥᱚᱨᱟᱭ ᱡᱚᱸᱠᱥᱚᱱ ᱛᱟᱞᱟ ᱨᱮ ᱠᱤᱭᱩᱞ ᱜᱟᱰᱟ ᱫᱚ ᱯᱟᱨᱚᱢ ᱟᱠᱟᱱᱟ ᱾ ᱠᱤᱩᱞ-ᱱᱟᱣᱟᱫᱟ-ᱜᱟᱭᱟ ᱪᱟᱸᱜᱟ ᱞᱟᱭᱤᱱ ᱦᱚᱸ ᱠᱤᱭᱩᱞ ᱡᱚᱸᱠᱥᱚᱱ ᱠᱷᱚᱱ ᱞᱚᱠᱷᱤᱥᱚᱨᱟᱭ ᱥᱩᱨ ᱠᱷᱚᱱ ᱮᱦᱚᱵᱚᱜᱼᱟ ᱾ ᱞᱚᱠᱷᱤᱥᱚᱨᱟᱭ ᱨᱮᱞᱣᱮ ᱥᱴᱮᱥᱚᱱ ᱫᱚ ᱦᱟᱵᱽᱲᱟ-ᱯᱟᱴᱱᱟ-ᱢᱩᱜᱚᱞᱥᱚᱨᱟᱭ ᱢᱩᱬ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱾ ᱦᱟᱵᱽᱲᱟ, ᱥᱤᱭᱟᱹᱞᱫᱟᱜ, ᱨᱟᱺᱪᱤ, ᱴᱟᱴᱟᱱᱚᱜᱚᱨ ᱠᱷᱚᱱ ᱦᱤᱡᱩᱜᱟᱜ ᱰᱮᱦᱮᱨ ᱛᱮᱫ ᱯᱟᱴᱱᱟ, ᱵᱟᱨᱳᱱᱤ ᱥᱮᱱᱚᱜᱟᱜ ᱮᱠᱥᱯᱨᱮᱥ ᱴᱨᱮᱱ ᱱᱚᱸᱰᱮᱭ ᱛᱤᱸᱜᱩᱭᱟ ᱾

ᱥᱩᱵᱤᱫᱷᱟ ᱠᱚ
ᱢᱩᱬᱩᱛ ᱥᱩᱵᱤᱫᱷᱟ ᱠᱚ ᱢᱩᱸᱫᱽ ᱨᱮ ᱣᱮᱭᱴᱤᱝ ᱞᱟᱭᱤᱵᱽ, ᱠᱚᱢᱯᱩᱴᱚᱨᱤᱠᱟᱞ ᱨᱤᱡᱟᱨᱵᱮᱥᱚᱱ ᱥᱩᱵᱤᱫᱷᱟ, ᱨᱤᱡᱟᱨᱵᱮᱥᱚᱱ ᱠᱚᱣᱩᱱᱴᱟᱨ, ᱵᱷᱮᱭᱡᱤᱠᱚᱞ ᱯᱟᱨᱠᱤᱝ ᱮᱢᱟᱱ ᱠᱚ ᱢᱮᱱᱟᱜᱼᱟ ᱾ ᱜᱟᱹᱰᱤ ᱠᱚ ᱥᱴᱮᱥᱚᱱ ᱚᱲᱟᱜ ᱨᱮ ᱥᱮᱞᱮᱫᱚᱜ ᱞᱟᱹᱜᱤᱫ ᱫᱟᱣ ᱢᱮᱱᱟᱜᱼᱟ ᱾ ᱥᱴᱮᱥᱚᱱ ᱨᱮ ᱮᱥ.ᱴᱤ.ᱰᱤ./ᱟᱭ.ᱮᱥ.ᱰᱤ./ᱯᱤ.ᱥᱤ.ᱳ. ᱴᱮᱞᱤᱯᱷᱚᱱ ᱵᱩᱴᱷ, ᱴᱚᱣᱞᱮᱴ, ᱪᱟᱭ ᱫᱩᱠᱟᱱ ᱟᱨ ᱯᱚᱛᱚᱵ ᱫᱩᱠᱟᱱ ᱦᱚᱸ ᱢᱮᱱᱟᱜᱼᱟ ᱾ ᱴᱨᱮᱱ ᱴᱤᱠᱮᱴ ᱞᱟᱹᱜᱤᱫ ᱛᱷᱚᱠ ᱠᱚᱢ ᱞᱟᱹᱜᱤᱫ ᱛᱮ ᱥᱴᱮᱥᱚᱱ ᱨᱮ ᱚᱴᱚᱢᱮᱴᱤᱠ ᱴᱤᱠᱮᱴ ᱵᱮᱱᱰᱤᱝ ᱢᱮᱥᱤᱱ ᱠᱚ ᱫᱚᱦᱚ ᱟᱠᱟᱱᱟ ᱾

ᱯᱞᱮᱴᱯᱷᱚᱨᱢ
ᱢᱚᱬᱮ ᱜᱚᱴᱟᱝ ᱯᱞᱮᱴᱯᱷᱚᱨᱢ ᱢᱮᱱᱟᱜᱼᱟ ᱾ ᱯᱞᱮᱴᱯᱷᱚᱨᱢ ᱫᱚ ᱯᱷᱩᱴ ᱚᱵᱷᱟᱨ ᱵᱨᱤᱡᱽ ᱛᱮ ᱡᱚᱲᱟᱣ ᱟᱠᱟᱱᱟ ᱾

ᱡᱚᱯᱚᱲᱟᱣ
ᱞᱚᱠᱷᱤᱥᱚᱨᱟᱭ ᱥᱴᱮᱥᱚᱱ ᱨᱮᱱᱟᱜ ᱥᱩᱨ ᱩᱰᱟᱹᱱ ᱰᱟᱹᱦᱤ ᱠᱚᱫᱚ:
ᱜᱟᱭᱟ ᱩᱰᱟᱹᱱ ᱰᱟᱹᱦᱤ ᱑᱔᱑ ᱠᱤᱞᱚᱢᱤᱴᱚᱨ (᱘᱘ ᱢᱤᱞ)
ᱞᱳᱠ ᱱᱟᱭᱚᱠ ᱡᱚᱭᱯᱨᱚᱠᱟᱥ ᱩᱰᱟᱹᱱ ᱰᱟᱹᱦᱤ, ᱯᱟᱴᱱᱟ ᱑᱒᱖ ᱠᱤᱞᱚᱢᱤᱴᱚᱨ (᱗᱘ ᱢᱤᱞ)
ᱵᱤᱨᱥᱟ ᱢᱩᱱᱰᱟ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ, ᱨᱟᱺᱪᱤ ᱒᱔᱗ ᱠᱤᱞᱚᱢᱤᱴᱚᱨ (᱑᱕᱓ ᱢᱤᱞ)
ᱱᱮᱛᱟᱡᱤ ᱥᱩᱵᱷᱟᱥ ᱪᱚᱸᱫᱽᱨᱚ ᱵᱳᱥ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ, ᱠᱚᱞᱠᱟᱛᱟ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 ᱞᱚᱠᱷᱤᱥᱚᱨᱟᱭ ᱦᱚᱱᱚᱛ ᱨᱮᱱᱟᱜ ᱥᱚᱨᱠᱟᱨᱤ ᱣᱮᱵᱽᱥᱟᱭᱤᱴ

ᱛᱷᱚᱠ:ᱞᱚᱠᱷᱤᱥᱚᱨᱟᱭ ᱦᱚᱱᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱵᱤᱦᱟᱨ ᱨᱮ ᱨᱮᱞᱣᱮ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱚ
ᱛᱷᱚᱠ:ᱫᱟᱱᱟᱯᱩᱨ ᱨᱮᱞᱣᱮ ᱦᱟᱹᱴᱤᱧ